Goveda
Skupina Bovinae su potporodica šupljorožaca. Obilježava ih krupno, bačvasto tijelo. Oba spola imaju rogove. 

U skupinu spadaju sljedeći rodovi:
 Rod Pseudoryx
 vijetnamsko šumsko govedo (Pseudoryx nghetinhensis)
 Rod bivoli (Bubalus)
 azijski vodeni bivol (Bubalus bubalis)
 tamarau (Bubalus mindorensis)
 močvarni bivol (Bubalus depressicornis)
 planinski bivol (Bubalus quarlesi)
 Rod Syncerus
 afrički bivol (Syncerus caffer)
 Rod goveda (Bos)
 divlje govedo (Bos taurus), od kojeg potječu domaće govedo (B. t. taurus) i zebu (B. t. indicus)
 kambodžansko šumsko govedo (Bos sauveli)
 banteng (Bos javanicus) (javansko govedo)
 gaur (Bos gaurus)
 jak (Bos grunniens)
 Rod bizoni (Bison)
 američki bizon (Bison bison)
 europski bizon (Bison bonasus)

Razgraničenja su sporna. Tako je jedna potporodica afričko-azijskih antilopa (Tragelaphinae) vrlo blisko srodna s ovom skupinom Bovinae, da ih se često smješta zajedno u istu potporodicu. Četveroroga antilopa se ponekad (kao ovdje) svrstava u goveda, a ponekad u antilope. Vijetnamsko šumsko govedo, otkriveno tek 1990-ih neki zoolozi su svrstavali u potporodicu Caprinae, zajedno s kozama.

Razvojno gledano, goveda su vrlo mlada skupina. Najraniji fosilni nalazi goveda dokazani su u pliocenu. Širili su se vjerojatno iz Azije u Europu, Sjevernu Ameriku i Afriku. U pleistocenu bili su zastupljeni velikim brojem vrsta.

U svakodnevnom govoru često se sasvim proizvoljno koriste razni nazivi rodova za životinje iz drugih rodova, što može dovesti do zabuna, iako nema nikakvo značenje za sistematiku.

Vanjske poveznice

Ostali projekti